b'\n_START_ARTICLE_\nKurt Thune\n_START_PARAGRAPH_\nKurt Einar Thune (s. 18. elokuuta 1953 Tukholma, Ruotsi) on Ruotsia ja Suomea edustanut ampuja. H\xc3\xa4n kilpaili kiv\xc3\xa4\xc3\xa4rilajeissa ja osallistui olympialaisiin Soulissa 1988._NEWLINE_Thune saavutti EM-kilpailuissa hopeaa vapaakiv\xc3\xa4\xc3\xa4rin polviasentokilpailussa vuonna 1981 Ruotsin edustajana. Suomen kansalaisuuden h\xc3\xa4n sai vuonna 1988 ja kilpaili samana vuonna Soulin olympialaisissa, jossa h\xc3\xa4n sijoittui pienoiskiv\xc3\xa4\xc3\xa4rin makuuasentokilpailussa 24:nneksi ja 3\xc2\xa0\xc3\x97\xc2\xa040 laukauksen t\xc3\xa4ysottelussa 34:nneksi. H\xc3\xa4n voitti Suomen-mestaruuden pienoiskiv\xc3\xa4\xc3\xa4rin t\xc3\xa4ysottelussa ja ilmakiv\xc3\xa4\xc3\xa4riammunnassa vuonna 1985. Seuratasolla Thune edusti Poliisien Ampumaseuraa, jonka riveiss\xc3\xa4 h\xc3\xa4n voitti my\xc3\xb6s joukkuekilpailun Suomen-mestaruuksia._NEWLINE_Kurt Thunen vaimo Leena Melartin-Thune (o.s. Melartin) on ilmakiv\xc3\xa4\xc3\xa4riammunnan joukkuekilpailun maailmanmestari.'